**Bestyrelsesmøde den 26. februar 2007.**

Tilstede: Anne - Lene, Anne Dorte og Randi.

Afbud   : Vivian og Mikael.

Dagsorden:

1. Generalforsamling
2. Regnskab
3. Meddelelser
4. Evt.

Ad.1

Vi laver indkaldelse til generalforsamling d. 20 marts 2007 og medsender regnskab, budget og bestyrelsens beretning. Dette skal sendes senest mandag og resten skal husomdeles.

Anne Dorte laver dagsorden. Vivian har sørget for, at vi kan være i Freinetskolen.

Bestyrelsen har tilsagn om dirigent og referent til generalforsamlingen.

Der skal ske en ajourføring af adressekartoteket. Det, der er fremsendt ligger i et program, vi ikke kan åbne.

Ad. 2

Regnskabet har været til revision og fundet i orden. Anne – Lene fremlægger dette.

Der blev lavet budget for næste år.

Vi snakkede om tilbagebetalinger af ” for meget betalt vejbidrag ”  på de få det drejede sig om. Vi er ikke enige i bestyrelsen om dette emne og nåede frem til, at det skal være generalforsamlingen, som må afgøre dette.

Det samme gælder alle midlerne som indestår på vejfondens konto.

Nogle mener at midlerne bl.a. kan være til stor hjælp til oprettelse af kantsten, nye fliser og hævning af brønddæksler etc.

Ad. 3

Der er lavet et brev til Vej – og Park som stiller spørgsmål til, om det er muligt at opsætte en bom, som let kan åbnes af myndigheder og beboere. Denne skulle være efter Kløverbladsgade nr. 52. Der er ingen grund til at finde ud af, hvordan bomsystemet skal være inden der er kommet en forhåndsgodkendelse fra vej og Park.

Tilbuddet fra FMT på snerydning videregives til den nye bestyrelse.

Foreningens ulykkesforsikring der bl.a. gjaldt til anlægget, når der blev arbejdet her - er opsagt. Årsagen er, at foreningen skulle være momsregistreret, før der kunne falde udbetaling. Da det ikke er tilfældet tog bestyrelsen beslutning om at afmelde denne.

Ad. 4

Det vil på nuværende være spild af foreningens penge, hvis der skal lappes huller i vejen.

Det kan ikke vare længe før Vej – og Park går i gang med vejrenoveringen.

Der vil blive sendt forslag til nedlæggelse af foreningen til generalforsamlingen.

Fremtidens forening kunne evt. være en beboerforening, hvor samtlige beboere (ejere og lejere ) kunne samles i en fælles forening.

Næste møde er d. 18/3-07 kl. 15.00 hos Anne Dorte, hvor vi vil få de sidste om generalforsamlingen på plads..

*Referat v. Randi de Lemos.*